|  |  |  |
| --- | --- | --- |
| Številka: 004-15/2018-4 | | |
| Ljubljana, 18.3.2019 | | |
| EVA (če se akt objavi v Uradnem listu RS) | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | |
| ZADEVA: Ponovna uvrstitev projekta v veljavni načrt razvojnih programov 2019-2022 - predlog za obravnavo | | |
| 1. Predlog sklepov vlade: | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17 in 13/18 – ZJF-H) je Vlada Republike Slovenije na …. redni seji dne ... ... 2019 pod točko … sprejela naslednji  **SKLEP**  V veljavni Načrt razvojnih programov 2019-2022 se skladno s priloženo tabelo, ponovno uvrsti projekt 2551-17-0007 z nazivom »Vzpostavitev informacijskega sistema IS OKOLJE – Vzpostavitev informacijskega sistema za IED in SEVESO in združen pregled nad okoljskimi podatki«.  Stojan Tramte  GENERALNI SEKRETAR  Sklep prejmejo:  - Ministrstvo okolje in prostor,  - Generalni sekretariat Vlade RS,  - Ministrstvo za finance  - Agencija Republike Slovenije za okolje | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | |
| / | | |
| **3.a Osebe, odgovorne za strokovno pripravo in usklajenost gradiva:** | | |
| * Jure Leben, Minister * Simon Zajc, državni sekretar * mag. Tanja Bolte, generalna direktorica, MOP – Direktorat za okolje * mag. Gregor Sluga, v. d. generalnega direktorja, MOP – Agencija RS za okolje | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | |
| / | | |
| **4. Predstavniki vlade, ki bodo sodelovali pri delu državnega zbora:** | | |
| / | | |
| 5. Kratek povzetek gradiva: | | |
| Vlada RS je 4. 4. 2017 uvrstila v veljavni Načrt razvojnih programov 2017-2020 nov projekt 2551-17-0007 »Vzpostavitev informacijskega sistema IS OKOLJE - Vzpostavitev informacijskega Sistema za IED in SEVESO in združen pregled nad okoljskimi podatki«. Projekt je namenjen izvedbi ukrepa »informacijski sistem OKOLJE« iz Programa porabe sredstev Sklada za podnebne spremembe v letih 2017 in 2018 (Odlok o Programu porabe sredstev Sklada za podnebne spremembe v letih 2017 in 2018 je s sklepom št. 00719-46/2016). Ker je bil odlok sprejet za dve leti, je bilo predvideno, da se projekt zaključi 31. 12. 2018.  Projekt je sestavljen iz naslednjih vsebinskih sklopov:   1. Vzpostavitev IS OKOLJE 1.1 2. Nadzor nad izvajanjem pogodbe o "Vzpostavitvi IS OKOLJE 1.1" 3. Vzpostavitev strežniške infrastrukture 4. Vzpostavitev hkratnega delovanja REMIS in IS Odpadki 5. Vzpostavitev spletnega portala 6. Izdelava dokumentacije za vzpostavitev IS OKOLJE 1.2   Jedrni vsebinski sklop je Vzpostavitev IS OKOLJE 1.1, od katerega so bodisi tehnično bodisi vsebinsko odvisni vsi ostali. Za izvedbo vzpostavitve IS OKOLJE 1.1 je ARSO v postopku javnega naročanja sklenil pogodbo s konzorcijem družb IN2 d.o.o., Koper, IN2 d.o.o., Zagreb, in IGEA d.o.o., Varaždin (pogodba št. 2551-17-100273, sklenjena 7. 7. 2017). Prvotni rok za izvedbo vseh pogodbenih obveznosti (Mejnik 1 do Mejnik 4) je bil 12 mesecev od sklenitve pogodbe, torej 7. 7. 2018. Ta rok je bil z aneksom št. 1 podaljšan za 2 meseca (7. 9. 2018), z aneksom št. 2 pa je bil za izvedbo Mejnika 4 določen datum 30. 9. 2018 in hkrati dogovorjena izvedba dodatnih storitev (Mejnik 5), tako da je bil kot končni rok za izvedbo vseh pogodbenih obveznosti (Mejnik 1 do Mejnik 5) določen 15. 11. 2018.  Izvajalec je izdelke in storitve iz Mejnika 3 predal v dogovorjenem roku, vendar je naročnik – ARSO – v predanih izdelkih ugotovil take pomanjkljivosti, da je njihov prevzem zavrnil. Izvajalcu je bil določen rok za odpravo vseh pomanjkljivosti do 15. 11. 2018. Naročnik je na dan 15. 11. 2018 prejete izdelke ponovno zavrnil, ker pomanjkljivosti niso bile odpravljene oziroma so bile ugotovljene še druge. Zaradi neustrezne izpolnitve oziroma zamude je naročnik izvajalcu obračunal pogodbeno kazen. Ker se je v tem obdobju iztekel tudi rok za izvedbo Mejnika 4 in Mejnika 5, sta stranki pogodbe začeli iskati rešitev za nastali položaj. Na šestih usklajevalnih delavnicah sta naročnik in izvajalec v podrobnostih definirala manjkajoče lastnosti informacijskega sistema, na podlagi česar se bo pripravil terminski načrt za izpolnitev pogodbe za Vzpostavitev IS OKOLJE 1.1., ki ne bo daljši od decembra 2019 in sklenitev aneksa.  Na ARSO je prišlo do spoznanja, da ni mogoče, niti smotrno, da se izdelava dokumentacije za vzpostavitev IS OKOLJE 1.2 začne pred zaključkom ostalih projektnih aktivnosti.  Povzetek razlogov za podaljšanje trajanja projekta:   * nepredvidene težave pri izvajanju vsebinskega sklopa Vzpostavitev IS OKOLJE 1.1, * neustreznost izdelkov in storitev Mejnika 3 pogodbe o Vzpostavitvi IS OKOLJE 1.1, ki je rezultirala v dvakratni zavrnitvi, * spremenjen zakonodajni okvir in posledična ugotovitev o smotrnosti razširitve nastajajočega informacijskega sistema z dodatnimi funkcionalnostmi, * nesmotrnost in nezmožnost, da se v prvotno načrtovanem časovnem okviru izvede vse aktivnosti vsebinskega sklopa izdelave dokumentacije za vzpostavitev IS OKOLJE 1.2.   Omenjeni terminski plan ter zaključki z usklajevalnih delavnic predstavljajo tudi vsebinsko podlago za sklenitev novega aneksa k pogodbi. Z aneksom bi se torej podaljšali roki za izvedbo v okviru obstoječega pravnega razmerja med naročnikom (ARSO) ter konzorcijem izvajalcev tako, da bi v vsebinskih okvirih predmeta pogodbe dosegli vzpostavitev IS OKOLJE 1.1, s tem pa končanje osnovnega, jedrnega vsebinskega sklopa celotnega projekta, od katerega so odvisni tudi ostali, zgoraj omenjeni vsebinski sklopi.  Ker izvedba storitev po pogodbi za izvedbo vzpostavitve IS OKOLJE 1.1 ni bila zaključena do konca leta 2018, so v Programu porabe sredstev Sklada za podnebne spremembe v letu 2019 (Odlok o Programu porabe sredstev Sklada za podnebne spremembe v letih 2019 je s sklepom št. 00719-73/2018 z dne 20. 12. 2018 sprejela Vlada RS in je objavljen v Uradnem listu RS, št. 83/2018) načrtovana sredstva za Informacijski sistem Okolje v višini 900.000 EUR.  Skladno s sklepom o potrditvi novelacije investicijskega programa znaša nova izhodiščna vrednost projekta 2.266.398,41 EUR. Vrednost projekta se je znižala za 233.571,59 EUR, ker je bila ocenjena vrednost za vzpostavitev IS OKOLJE 1.1. višja kot je bila vrednost sklenjene pogodbe po izvedenem javnem naročilu. | | |
| 6. Presoja posledic za: | | |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **DA** |
| d) | okolje, vključno s prostorskimi in varstvenimi vidiki | **DA** |
| e) | socialno področje | **NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | **NE** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 7.a Predstavitev ocene finančnih posledic nad 40.000 EUR:  Sredstva za financiranje aktivnosti so zagotovljena na proračunskim postavki 559 Sklad za podnebne spremembe in proračunski postavki 153301 Informacijski sistem varstva okolja. | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
| Ministrstvo za okolje in prostor | 2551-17-0007 Vzpostavitev informacijskega sistema IS OKOLJE – Vzpostavitev informacijskega sistema za IED in SEVESO in združen pregled nad okoljskimi podatki | | 559 Sklad za podnebne spremembe | | 0 | | | 0 |
| Agencija RS za okolje | 2551-17-0001 Investicijsko –informacijska podpora ARSO 2017-2020 | | 153301 Informacijski sistem varstva okolja | | 0 | | | 0 |
|  |  | |  | |  | | |  |
| SKUPAJ | | | | | **0 EUR** | | | 0 EUR |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Ministrstvo za okolje in prostor | 2550-17-0003 Poraba sredstev Sklada za podnebne spremembe | | 559 Sklad za podnebne spremembe | | 900.000,00 EUR | | | 0 EUR |
| Agencija RS za okolje | 2551-17-0001 Investicijsko –informacijska podpora ARSO 2017-2020 sodelovanje | | 153301 Informacijski sistem varstva okolja | | 6.344,00 EUR | | | 30.690,00 EUR |
|  |  | |  | |  | | |  |
|  |  | |  | |  | | |  |
| SKUPAJ | | | | | 906.344,00 EUR | | | 30.690,00 EUR |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  **/** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| (Če je odgovor NE, navedite, zakaj ni bilo objavljeno.) | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Simon ZAJC  DRŽAVNI SEKRETAR | | | | | | | | |

PRILOGE:

* Priloga 1: Obrazložitev
* Priloga 2:
* Priloga 3: Izpis obrazca 3 iz MFERAC
* Priloga 4: Mnenje Ministrstva za finance

**PRILOGA 1**

**OBRAZLOŽITEV**

predloga za ponovno uvrstitev projekta 2551-17-0007 z nazivom »Vzpostavitev informacijskega sistema IS OKOLJE – Vzpostavitev informacijskega sistema za IED in SEVESO in združen pregled nad okoljskimi podatki« v veljavni Načrt razvojnih programov 2019-2022

Projekt je sestavljen iz naslednjih vsebinskih sklopov:

1. Vzpostavitev IS OKOLJE 1.1
2. Nadzor nad izvajanjem pogodbe o "Vzpostavitvi IS OKOLJE 1.1"
3. Vzpostavitev strežniške infrastrukture
4. Vzpostavitev hkratnega delovanja REMIS in IS Odpadki
5. Vzpostavitev spletnega portala
6. Izdelava dokumentacije za vzpostavitev IS OKOLJE 1.2

Jedrni vsebinski sklop je Vzpostavitev IS OKOLJE 1.1, od katerega so bodisi tehnično bodisi vsebinsko odvisni vsi ostali. Za izvedbo vzpostavitve IS OKOLJE 1.1 je ARSO v postopku javnega naročanja sklenil pogodbo s konzorcijem družb IN2 d.o.o., Koper, IN2 d.o.o., Zagreb, in IGEA d.o.o., Varaždin (pogodba št. 2551-17-100273, sklenjena 7. 7. 2017). Prvotni rok za izvedbo vseh pogodbenih obveznosti (Mejnik 1 do Mejnik 4) je bil 12 mesecev od sklenitve pogodbe, torej 7. 7. 2018. Ta rok je bil z aneksom št. 1 (sklenjen 24. 4. 2018) podaljšan za 2 meseca (do 7. 9. 2018), ker naročnik ni bil sposoben zagotoviti pogojev za hkratno delovanje obstoječih informacijskih sistemov z nastajajočim informacijskim sistemom IS OKOLJE 1.1. Gre za tri obstoječe informacijske sisteme, od katerih sta dva v upravljanju zunanjih pogodbenih izvajalcev. Razlog je bil torej na strani naročnika, zaradi česar je bil rok za izpolnitev Mejnika 3 podaljšan za dva meseca, temu ustrezno pa tudi rok za izpolnitev Mejnika 4 kot končnega mejnika pogodbe.

Dne 5. 7. 2018 je bil sklenjen aneks št. 2, s katerim sta naročnik in izvajalec ugotovila, da zaradi nepredvidenih težav ne glede na podaljšan rok iz aneksa št. 1 ne moreta pravočasno zagotoviti hkratnega delovanja obstoječih informacijskih sistemov z nastajajočim sistemom IS OKOLJE 1.1, zaradi česar ni možno izvesti izobraževanj uporabnikov sistema in posledično ni mogoče pravočasno izpolniti pogodbenih storitev Mejnika 3 in posledično Mejnika 4. Ugotovila sta tudi, da je treba zaradi sprememb pri implementaciji evropske zakonodaje na področju poročanja v zvezi z zavezanci in emisijami na področju direktive o industrijskih emisijah zgotoviti dodatne funkcionalnosti, zaradi česar sta dogovorila izvedbo dodatnih storitev (Mejnik 5). Za izvedbo Mejnika 4 je bil določen datum izvedbe 30. 9. 2018, čemur sta prilagodila tudi rok za izvedbo Mejnika 3. Tako je bil kot končni rok za izvedbo vseh pogodbenih obveznosti (Mejnik 1 do Mejnik 5) določen 15. 11. 2018.

Izvajalec je izdelke in storitve iz Mejnika 3 predal v dogovorjenem roku, vendar je naročnik – ARSO – v predanih izdelkih ugotovil take pomanjkljivosti, da je njihov prevzem zavrnil. Izvajalcu je bil skladno s pogodbo določen dodaten rok za odpravo vseh pomanjkljivosti Mejnika 3 do 15. 11. 2018. Naročnik je na dan 15. 11. 2018 prejete izdelke ponovno zavrnil, ker pomanjkljivosti niso bile odpravljene oziroma so bile ugotovljene še druge. Zaradi neustrezne izpolnitve oziroma zamude je naročnik izvajalcu obračunal pogodbeno kazen. Ker se je v tem obdobju iztekel tudi rok za izvedbo Mejnika 4 in Mejnika 5, sta stranki pogodbe začeli iskati rešitev za nastali položaj. Po oceni obeh bi bila opustitev projekta oziroma do pribl. 75% razvitega informacijskega sistema nesmiselna in nesmotrna, zato sta se dogovorili, da v medsebojnem sodelovanju podrobno ugotovita in definirata napake in pomanjkljivosti sistema, ki jih mora izvajalec glede na tehnične in funkcionalne specifikacije informacijskega sistema odpraviti. To sta storila na skupaj šestih usklajevalnih delavnicah od 24. 1. 2019 do 22. 2. 2019. Na podlagi ugotovitev s teh delavnic sta naročnik in izvajalec v podrobnostih definirala lastnosti informacijskega sistema, ki mora biti predan, na podlagi česar se bo pripravil terminski načrt za dokončanje Mejnika 3 ter nadaljevanje z Mejnikom 4 in Mejnikom 5. Omenjeni terminski plan ter zaključki z usklajevalnih delavnic predstavljajo tudi vsebinsko podlago za sklenitev novega aneksa k pogodbi. Z aneksom bi se torej podaljšali roki za izvedbo v okviru obstoječega pravnega razmerja med naročnikom (ARSO) ter konzorcijem izvajalcev tako, da bi v vsebinskih okvirih predmeta pogodbe dosegli vzpostavitev IS OKOLJE 1.1. Glede na trenutno razvojno stopnjo informacijskega sistema skrajni rok za izpolnitev pogodbe za Vzpostavitev IS OKOLJE 1.1 ne bo daljši od decembra 2019, zelo verjetno pa bo določen zgodnejši rok.

Ker so ostali vsebinski sklopi projekta vsebinsko ali tehnično odvisni od vzpostavitve IS OKOLJE 1.1, se zaradi zgoraj opisanih razlogov zamika oziroma podaljšuje izvedba tudi ostalih vsebinskih sklopov, zlasti nadzora nad izvajanjem pogodbe o "Vzpostavitvi IS OKOLJE 1.1", vzpostavitev spletnega portala in vzpostavitev strežniške infrastrukture.

Projektni svet naročnika je sklenil, da se bo zadnji vsebinski sklop – izdelava dokumentacije za vzpostavitev IS OKOLJE 1.2 – začel po zaključku vseh ostalih, čeprav je bilo s prvotnim projektnim načrtom mišljeno, da se ob zaključku vseh ostalih projektnih aktivnosti zaključi tudi ta vsebinski sklop. Za razliko od prvotnega načrta je prišlo do spoznanja, da imenovana kadrovska struktura ne bi bila hkrati kos tako projektnim aktivnostim vzpostavitve IS OKOLJE 1.1 kot tudi aktivnostim izdelave dokumentacije za vzpostavitev IS OKOLE 1.2.

Na podlagi izkušenj pri izvedbi tekočega projekta je prišlo tudi do spoznanja, da je prvotno načrtovanih 6 mesecev za izdelavo dokumentacije za vzpostavitev IS OKOLJE 1.2 premalo, da bi se ta dokumentacija pripravila temeljito in kakovostno. Nekatere premalo specificirane zahteve so namreč eden od razlogov za nepredvidene težave pri izvedbi tekočega projekta, zaradi česar je treba pripravi dokumentacije nameniti več časa.

Povzetek razlogov za podaljšanje trajanja projekta

* nepredvidene težave pri izvajanju vsebinskega sklopa Vzpostavitev IS OKOLJE 1.1,
* neustreznost izdelkov in storitev Mejnika 3 pogodbe o Vzpostavitvi IS OKOLJE 1.1, ki je rezultirala v dvakratni zavrnitvi,
* spremenjen zakonodajni okvir in posledična ugotovitev o smotrnosti razširitve nastajajočega informacijskega sistema z dodatnimi funkcionalnostmi,
* nezmožnost ARSO, da v prvotno načrtovanem časovnem okviru izvede vse aktivnosti vsebinskega sklopa izdelave dokumentacije za vzpostavitev IS OKOLE 1.2.

Ker izvedba storitev po pogodbi za izvedbo vzpostavitve IS OKOLJE 1.1 ni bila zaključena do konca leta 2018, so v Programu porabe sredstev Sklada za podnebne spremembe v letu 2019 (Odlok o Programu porabe sredstev Sklada za podnebne spremembe v letih 2019 je s sklepom št. 00719-73/2018 z dne 20. 12. 2018 sprejela Vlada RS in je objavljen v Uradnem listu RS, št. 83/2018) načrtovana sredstva za Informacijski sistem Okolje v višini 900.000 EUR.

Skladno s sklepom o potrditvi novelacije investicijskega programa znaša nova izhodiščna vrednost projekta 2.266.398,41 EUR. Vrednost projekta se je znižala za 233.571,59 EUR, ker je bila ocenjena vrednost za vzpostavitev IS OKOLJE 1.1. višja kot je bila vrednost sklenjene pogodbe po izvedenem javnem naročilu.